สวัสดีค่ะ ตอนนี้อายุ 28 ปี ตั้งแต่เด็กก็มีความรู้สึกว่า ไม่สามารถเข้ากับครอบครัวได้ ไม่ว่าทั้งน้องหรือพ่อแม่ ไม่สามารถพึ่งพาเรื่องอะไรได้เลยค่ะ เคยปรึกษาปัญหากับครอบครัว แล้วโดนเอาไปบอกต่อทั้งที่เราไม่อยากให้ใครรู้ แล้วก็โดนรื้อกระเป๋าโต๊ะ ตั้งแต่เด็กจนถึงปัจจุบัน ตั้งแต่นั้นมาเลยรู้สึกว่าไม่สามารถไว้ใจใครในครอบครัวได้เลย เหมือนไร้ตัวตนในบ้าน บางครั้งก็รู้สึกอยากจะหายไป ทำอะไรให้ก็ไม่เคยพอใจค่ะ ต้องการให้ทำนู่นนี้ตลอดเวลา แต่พี่น้องที่เหลือ ไม่เคยจะทำอะไรเลย บางครั้งโดนสะกิดโดนว่าอะไรนิดหน่อยก็ร้องไห้ได้ทั้งวัน ไม่ก็เรื่องเล็กน้อยก็สามารถวีนได้เลยค่ะ บางครั้งอยากจะเอามีดแทงตัวเองให้ตายๆไป จะได้ไม่มีปัญหาไรอีก แต่บางช่วงถ้าไม่มีอะไรก็จะปกติ อันนี้แค่เครียดหรือเป็นโรคอะไรไหมค่ะ ถ้าเครียดมีวิธีแก้ยังไงบ้างค่ะ เคยลองนั่งสมาธิก็ไม่หายค่ะ
สวัสดีคะ ก่อนอื่นตอนนี้ปัญหาใหญ่ที่รีบด่วนคือ ความคิดที่จะทำร้ายตัวเอง หรือ การฆ่าตัวตายค่ะ เป็นปัญหาที่ต้องได้รับการแก้ไขก่อนค่ะ เคยทำไหมค่ะ ถ้าแค่คิดต้องระวังแต่ถ้าเคยลองทำจะไปอีกขั้นแล้วค่ะ คือ จะต้องพยายามที่จะป้องกันก่อนคะ อาจจะต้องปรึกษาคนที่ไว้ใจได้ หรือ ควรจะรีบพบจิตแพทย์ก่อนค่ะต่อมามาดูเรื่องของปัญหาครอบครัวค่ะ ไม่แน่ใจเรื่องปัญหาความไม่ไว้วางใจของคนในครอบครัวค่ะ เพราะต้องมีสามารถค่ะ แต่ก่อนอื่นต้องดูว่าทำไมทางครอบครัวถึงไม่ไว้วางใจค่ะ หรือคนในครอบครัวมีปัญหาเรื่องหวาดระแวงค่ะส่วนใหญ่ปัญหาเหล่านี้ต้องอาศัยการทำ ครอบครัวบำบัดค่ะบรรลุนิติภาวะแล้วจะง่ายหน่อยค่ะ คือ สามารถที่จะตัดสินใจเรื่องการรักษาได้ค่ะ ถ้าต้องการที่จะรักษาสามารถที่ปรึกษาจิตแพทย์ได้ค่ะ และถ้าเป็นไปได้อาจจะต้องให้ครอบครัวพบจิตแพทย์ร่วมด้วยค่ะ เพื่อหาสาเหตุค่ะอย่าปล่อยไว้ค่ะ เพราะปัญหาคือ ถ้าปล่อยไว้ จากความไม่เข้าใจ ความเครียด ทำให้ซึมเศร้าและอาจจะทำให้เกิดภาวะซึมเศร้ามาก และในกรณีของมีเรื่องเกี่ยวกับความคิดในการทำร้ายร่างกายตัวเองแล้วควรที่จะรีบปรึกษาจิตแพทย์ค่ะอีกเรื่องค่ะ ปัญหาอารมณ์สองขั้วยังอาจจะต้องคิดถึงไว้เช่นกันค่ะการได้พูดคุยกับจิตแพทย์ ยา อาจจะทำให้ดีขึ้นค่ะ